הנה משחק מקסים שירגיע אתכם לכמה דקות. הניחו את העכבר על הכדור הגדול והזיזו את הסמן לצדדים. כל פעם שתעברו על העיגול הוא יתפרק לעיגולים קטנים יותר ויותר, עד ליצירת תמונה חמודה, והחלק הכי טוב, הוא שאתם יכולים ליצור משחק שכזה בעצמכם!
גיליתם את התמונה המסתתרת?
עכשיו תוכלו ללחוץ כאן כדי ללמוד איך להכין תמונה משלכם!
בעזרת המדריך הבא תוכלו ליצור תמונה משלכם, אותה תוכלו לשלוח לכל החברים והמשפחה ולהפוך את היום שלהם לקצת יותר טוב.
הדבר הראשון אותו יש לעשות, הוא לבחור את התמונה שאתם רוצים שתסתתר. ניתן לבחור תמונות קיימות באינטרנט, או לבחור תמונה משלכם, הקיימת על המחשב שלכם. שתי השיטות פשוטות ומהירות לביצוע. שימו לב: מומלץ לבחור תמונות בעלות צורת ריבוע מושלם, אך ניתן לבחור גם תמונות מלבניות יותר.
בחירת תמונה הקיימת באינטרנט היא מהירה יותר, אך אינה כוללת תמונות הקיימות על המחשב שלכם. ניתן לבחור תמונות מפייסבוק, מבא-במייל, או מכל אתר אחר.
מצאו תמונה ברשת האינטרנט המוצאת חן בעינכם במיוחד.
לחצו על התמונה באמצעות כפתור העכבר הימני.
לחצו על האפשרות העתק כתובת אתר של תמונה (Copy image URL).
שיטה זו מתאימה רק אם בחרתם תמונה מהאינטרנט. כדי לבחור תמונה משלכם, קראו את השלב הבא.
אם ברצונכם לבחור תמונה הקיימת אך ורק על המחשב שלכם, עליכם להעלות אותה תחילה לרשת האינטרנט.
לחצו כאן כדי לעבור לאתר העלאת התמונות.
לחצו על הלחצן "Select Images" המופיע בכיתוב ירוק בראש העמוד.
בחלון שנפתח, נווטו אל התיקייה המכילה את התמונה המבוקשת, במקרה זה תמונת עז לבנה, ולחצו על התמונה לחיצה כפולה.
לחצו על הלחצן "Start Upload" המופיעה בפינה הימנית העליונה.
עם סיום טעינת התמונה, יופיעו שתי כתובות מתחתיה.
לחצו על הכתובת הראשונה מבין השתיים כדי לצבוע אותה בכחול ואז לחצו עליה שוב עם לחצן העכבר הימני.
בחרו באפשרות העתק (Copy) כדי לשמור את כתובת האתר של התמונה.
לאחר בחירת והעלאת התמונה, החלק הקשה כבר מאחורינו. כל מה שנותר לעשות עכשיו הוא ליצור את התמונה המסתתרת.
לחצו כאן כדי לפתוח את אתר התמונות המסתתרות.
בראש הדפדפן מופיעה שורת הכתובת של האתר.
לחצו בסוף כתובת האתר כדי להעביר את הסמן לסוף הכתובת, מיד לאחר סימן השאלה. שימו לב כי הכתובת כולה אינה מסומנת בכחול.
לחצו על לחצן העכבר הימני ובחרו באפשרות הדבק (Paste) כדי להצמיד את כתובת האתר של התמונה לשורת הכתובת הנוכחית.
לחצו על אנטר כדי ליצור את התמונה המסתתרת.
כל מה שנשאר עכשיו הוא רק לשלוח את התמונה לכל החברים.
סמנו את שורת הכתובת החדשה בכחול על ידי לחיצה כפולה.
לחצו על לחצן העכבר הימני ובחרו באפשרות העתק (Copy).
שלחו את הכתובת לחבר על ידי הדבקת הכתובת במייל, בהודעת פייסבוק או בכל צורה אחרת.
התמונות המסתתרות הן מצויינות כברכת יום הולדת, כהודעה נחמדה, כהזמנה לפגישה או סתם כמשחק נחמד שיהפוך את יומם של החברים שלכם לטוב יותר!